Πασχαλινά κουλουράκια με γιαούρτι και ξύσμα πορτοκαλιού
Κλασικά και αγαπημένα αυτά τα κουλουράκια πορτοκαλιού αποτελούν το νούμερο ένα πασχαλινό γλύκισμα.
100 γρ. γιαούρτι στραγγιστό, 80 ml σησαμέλαιο, 80 γρ. βούτυρο αγελάδος, σε θερμοκρασία δωματίου, 2 αυγά, 2½ κουτ. γλυκού μπέικιν πάουντερ, το ξύσμα από 2 ακέρωτα πορτοκάλια, 200 γρ. ζάχαρη, 600 γρ. αλεύρι για όλες τις χρήσεις, 1 αυγό, 1 κουτ. σούπας γάλα, 1κουτ. γλυκού ελαιόλαδο
Για τα Πασχαλινά κουλουράκια με γιαούρτι και ξύσμα πορτοκαλιού βάζουμε στον κάδο του μίξερ τα αυγά, το βούτυρο, τη ζάχαρη, το σησαμέλαιο, το γιαούρτι, το ξύσμα από τα πορτοκάλια και τα χτυπάμε με το σύρμα για 1 - 2 λεπτά, μέχρι να αναμειχθούν και να αφρατέψουν. Σταματάμε τη λειτουργία του μίξερ και αλλάζουμε το σύρμα με το γάντζο, το ειδικό εξάρτημα για ζύμες. Συνεχίζουμε το χτύπημα, ρίχνοντας σταδιακά το αλεύρι μέχρι να σχηματιστεί μια εύπλαστη ζύμη που να μην κολλάει στα χέρια.Προθερµαίνουµε το φούρνο στους 170° C.Στρώνουµε µε λαδόκολλα τη λαμαρίνα του φούρνου. Πλάθουµε µε τη ζύμη κουλουράκια σε ό,τι σχήµα θέλουµε (στρογγυλό, κοτσιδάκι κ.ά.) και τα αραδιάζουµε στο ταψί, σε απόσταση 2 - 3 εκ. µεταξύ τους.Σε ένα μπολ ανακατεύουμε με ένα πιρούνι το αυγό με το γάλα και το λάδι και αλείφουμε με το μείγμα τα κουλούρια. Ψήνουµε τα Πασχαλινά κουλουράκια με γιαούρτι και ξύσμα πορτοκαλιού για περίπου 15 - 20 λεπτά, µέχρι να φουσκώσουν ελαφρώς και να ροδίσουν.
Αλεύρι (ζύμες),Αυγά,Γιαούρτι,Πάσχα